Eelnõu

NARVA LINNAVOLIKOGU

O T S U S

Narvas

Narva Linnavolikogu 12.08.2010 otsuse nr 116 „Projekti „Soojusega südames-4“ kaasfinantseerimise kinnitamine“ muutmine
1. ASJAOLUD JA MENETLUSE KÄIK

Narva Linnavolikogu 12.08.2010 otsusega nr 116 kinnitati projekti „Soojusega südames-4“ omafinantseering 2011. aastal summas 5752 eurot. Projekti taotlus rahuldati Siseministeeriumi juures moodustatud  regionaalsete investeeringutoetuste andmise komisjoni poolt 15.12.2010 maksimaalses toetussummas 31 955,82 eurot. Ettevõtluse Arendamise Sihtasutuse ja Laste päevakeskuse Lad MTÜ vahel sõlmitud vastavasisulise toetuslepingu nr 1.2-3.7/11/48 kohaselt suurenes projekti kogumaksumus 37 845,92 euroni, millest toetus on 31 955,82 eurot ning oma- ja kaasfinantseering on 5 890,10 eurot.
Seoses projekti kogumaksumuse suurenemisega on vaja suurendada linna poolset finantseeringut 138.10 euro võrra.

2. ÕIGUSLIKUD ALUSED

Kohaliku omavalitsuse seaduse § 22 lg 1 p 1 kohaselt Volikogu ainupädevusse kuulub järgmiste küsimuste otsustamine: valla- või linnaeelarve vastuvõtmine ja muutmine Kohaliku omavalitsuse üksuse finantsjuhtimise seadus § 5 lg. 2 p 2 kohaselt  eelarveosad on: põhitegevuse kulud. Antud juhul esitatakse Volikogule arutamiseks  küsimus, mis toob kaasa linna põhitegevusega seotud kulude tekkimise. Kuna Volikogu on volitatud otsustama kulude sätestamist eelarve kinnitamise kaudu, siis kuni eelarve vastuvõtmiseni tekib vajadus kooskõlastada toiminguid, mis toovad kaasa kulude kajastamise järgmiste perioodide eelarvetes. Seega on õiguspädev Volikogu otsustama käesolevat küsimust.

3. OTSUS

Muuta otsuse punkti 3.1 ja lisada punkt 3.3 ja sõnastada need järgmiselt:
„3.1 Kinnitada projekti „Soojusega südames-4“ kaasfinantseering 2011. aastal 5890,10 euro ulatuses.“
„3.3 Narva Linnavalitsusel  suurendada kaasfinantseerimist 138, 10 euro võrra ning ette näha seda summat Narva linna 2011.a eelarve järgmise muutmise eelnõus“.
4. VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5. OTSUSE JÕUSTUMINE
Otsus jõustub seadusega sätestatud korras.

